31976R0312
L 039/2
JURNALUL OFÍCIAL AL UNIUNII EUROPENE
REGULAMENTUL (CEE) NR. 312/76 AL CONSILIULUI
din 9 februarie 1976
de modificare a dispozițiilor referitoare la drepturile sindicale ale lucrătorilor, prevăzute de Regulamentul (CEE) nr. 1612/68 privind libera circulație a lucrătorilor în cadrul Comunității
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene și, în special, articolul 49 al acestuia,
având în vederea propunerea Comisiei,
având în vedere avizul Adunării (1),
având în vedere avizul Comitetului Economic și Social (2),
întrucât este necesar să se precizeze, la articolul 8 din Regulamentul (CEE) nr. 1612/68 al Consiliului din 15 octombrie 1968 privind libera circulație a lucrătorilor în cadrul Comunității (3), faptul că lucrătorii care sunt resortisanți ai unui stat membru și care sunt încadrați în muncă pe teritoriul altui stat membru beneficiază, de asemenea, de egalitate de tratament în ceea ce privește exercitarea drepturilor sindicale în domeniul accesului la posturile administrative sau de conducere ale unei organizații sindicale,
ADOPTĂ PREZENTUL REGULAMENT:
Articolul 1
Articolul 8 din Regulamentul (CEE) nr. 1612/68 se modifică după cum urmează:
1.
în prima teză de la alineatul 1, după textul „inclusiv dreptul de vot”, se adaugă următorul text:
„și accesul la posturile administrative sau de conducere ale unei organizații sindicale”;
2.
alineatul 2 se elimină.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 februarie 1976.